NaiveNeuron/SloPal huggingface dataset:
Drábiková, Lucia, poslankyňa NR SR (2022-02-15):
Ďakujem za slovo. Vážený pán predsedajúci, pani poslankyne, páni poslanci, dovoľte mi predložiť správu Výboru Národnej rady Slovenskej republiky pre sociálne veci o výsledku prerokovania návrhu na voľbu zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne. Návrh na voľbu zástupcu do Dozornej rady Sociálnej poisťovne predkladá Národnej rade Slovenskej republiky Výbor Národnej rady Slovenskej republiky pre sociálne veci, do ktorého pôsobnosti Sociálna poisťovňa patrí. Dôvodom na voľbu zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne je zánik členstva uplynutím päťročného funkčného obdobia. Výbor pre sociálne veci vzal na vedomie zánik členstva Jána Lipianskeho, zástupcu navrhnutého záujmovými združeniami občanov reprezentujúcich poberateľov dôchodkových dávok v Dozornej rade Sociálnej poisťovne, z dôvodu uplynutia päťročného funkčného obdobia dňom 10. februára 2022. Jednota dôchodcov na Slovensku navrhla za člena Dozornej rady Sociálnej poisťovne Michala Kotiana. Súčasne výbor konštatoval, že doručený návrh kandidáta za člena Dozornej rady Sociálnej poisťovne bol predložený v súlade so zákonom č. 461/2003 Z. z. o sociálnom poistení v znení neskorších predpisov a spĺňa podmienky stanovené zákonom. Bezúhonnosť navrhnutého kandidáta je preukázaná výpisom z registra trestov. Uznesením č. 171 z 9. februára 2022 výbor súhlasil s predloženým návrhom a odporúča Národnej rade Slovenskej republiky zvoliť za člena Dozornej rady Sociálnej poisťovne zástupcu navrhnutého záujmovými združeniami občanov reprezentujúcich poberateľov dôchodkových dávok Michala Kotiana. Výbor ďalej odporúča podľa § 39 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov schváleného uznesením Národnej rady Slovenskej republiky zo 17. júna 2011 č. 498 voľbu vykonať verejným hlasovaním použitím technického zariadenia. Zvolený je ten kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky. Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky. Výbor ma uznesením poveril, aby som informovala Národnú radu Slovenskej republiky o výsledku prerokovania návrhu vo výbore a o stanovisku výboru. Pán predsedajúci, otvorte, prosím, rozpravu.
Kollár, Jozef, poslanec NR SR (2015-11-18):
Ďakujem pekne za slovo. Veľmi stručne vás chcem poprosiť, pán predseda, na základe žiadosti kolegu poslanca Beblavého by som poprosil, keby sme si mohli vymeniť poradie, keďže on má zajtra nejaký neodkladaný program. Ďakujem veľmi pekne, ak vyhoviete tejto žiadosti.
P. Paška, predseda NR SR: (2009-10-27):
(Hlasovanie.) 138 prítomných, 66 za, 43 proti, 25 sa zdržalo, 4 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Pán poslanec Lipšic uvedie v prvom čítaní hlasovanie o návrhu poslanca Národnej rady Slovenskej republiky Štefana Kužmu na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Je to tlač 1267.
M. Číž, podpredseda NR SR: (2008-09-12):
Vážené kolegyne, kolegovia, prerušujem rokovanie o tomto bode programu. Teraz nasledujú poslanecké návrhy, takže prosím všetkých pánov poslancov, ktorí predložili návrhy, alebo zástupcov poslaneckých skupín, aby potom boli k dispozícii, aby nedochádzalo k javom ako v minulosti, že nie sú prítomní. Teraz pristúpime k prvému čítaniu o návrhu poslancov Národnej rady Slovenskej republiky Jána Zvonára, Rafaela Rafaja a Viliama Jasaňa na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a menia a dopĺňajú niektoré zákony (tlač parlamentná 708). Návrh na pridelenie je v rozhodnutí predsedu č. 718. Slovo má pán poslanec Ján Zvonár a prosím ho, aby tento návrh zákona uviedol v mene skupiny navrhovateľov.
Dostál, Ondrej, poslanec NR SR (2024-02-27):
Pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Laurenčík, Milan, podpredseda NR SR (2021-12-09):
Ďakujem vám všetkým veľmi pekne. V tejto chvíli prerušujem rokovanie o tomto bode programu. Budeme pokračovať zajtra o 9.00 hod. A končím dnešný rokovací deň. Prajem vám pekný večer a dobrú noc. Dávajte pozor, je veľa snehu na ceste. (Prerušenie rokovania o 20.05 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 190
Z. Kramplová, ministerka pôdohospodárstva SR: (2008-07-03):
A pokiaľ ide o to, ako pani Kantíková vie zabezpečiť perfektné fungovanie ústavu a stopercentnosť vzoriek, ktoré sa posielajú na toto pracovisko, môžem vám zodpovedne povedať, nie sú tam žiadne pochybenia, v ktorých by bolo treba konať. A ak máte takúto informáciu, nech sa páči, poskytnite mi ju. Určite urobím kontrolu a určite zabezpečím riešenie a nápravu, ak máte takéto informácie. To, čo hovoríte so zvozom. Bohužiaľ, Slovensko je krajina, ktorá nepotrebuje takú širokú sieť štátnych veterinárnych a potravinových ústavov. Potrebujeme špecializované pracoviská, akým je Dolný Kubín, ktoré je vybavené naozaj hodnotnou technikou, ktorú nemajú ani niektoré iné štáty Európskej únie. My ich máme práve na preverovanie vzoriek potravín a som rada a som hrdá na takéto excelentné pracovisko. Ďakujem. (Potlesk.)
Stohlová, Tamara, poslankyňa NR SR (2024-05-14):
Ďakujem pekne. Ja len veľmi stručne, pán Kalivoda, viete, že ja si potrpím celkom na tom, aby sme v jednotlivých častiach legislatívneho procesu diskutovali o tom, o čom sa diskutovať má, a ja si stojím za tým, že obsahovo som to naozaj načrtla len veľmi okrajovo. A poviem vám, aký je za tým aj ten dôvod. Je za ním úplne úprimný záujem, aby ste si vy neurobili zle svoju prácu. Jednoducho, aby ste pochopili, o čo sa tu jedná, aby bolo jasné, aby boli jasné tie negatívne dopady. A aby ste to aj vy nemali na zodpovednosť a aby sme skutočne mali šancu priniesť nejaký zákon, ktorý bude užitočný a prínosný pre ľudí. A myslím si, že ak to vy nevidíte, tak ja vám dávam do toho aspoň nazrieť už v tomto procese, lebo práve teraz je ten čas na to, aby sme to ešte zvrátili, aby sme zišli z toho skráteného legislatívneho konania a otvorili o tom riadnu debatu, do ktorej je úplne zjavné, že majú čo hovoriť napríklad samosprávy. To si myslím, že by mohlo aj koalíciu zaujímať. Možno by ste sa mohli opýtať svojich starostov, starostiek, primátorov, primátoriek, aký majú na toto názor, že im beriete príjmy. A viete, ja niekedy už neviem, že čo v skutočnosti máme robiť, aby ste prestali s týmito vyfabrikovanými, neodôvodnenými skrátenými legislatívnymi konaniami, na ktoré ste si veľmi rýchlo zvykli. A podľa mňa je to cesta do pekla. A ja si v skutočnosti myslím, že vy si ani sami neuvedomujete ten dôsledok, aké nekvalitné zákony to bude znamenať. A to vysvedčenie vám v konečnom dôsledku niekto vystaví a ja by som s tým mohla byť spokojná. Ale ja budem oveľa radšej, ak také návrhy nekvalitné v skutočnosti ani neprijmeme. Vďaka.
Laššáková, Jana, podpredsedníčka NR SR (2015-04-22):
Keďže je devätnásť hodín, navrhujem, aby sme ešte s faktickými poznámkami reagovali na pána poslanca, pretože zajtra ráno zrejme už to nebude, by ste roztrhli niť. Je všeobecný súhlas, aby sme to dokončili? Áno. Nech sa páči, pani poslankyňa Kiššová.
Šeliga, Juraj, podpredseda NR SR (2021-01-14):
S reakciou na faktické poznámky pani poslankyňa Kavecká.
Zmajkovičová, Renáta, podpredsedníčka NR SR (2013-10-22):
Ďalší v rozprave vystúpi pán poslanec Mikuš. Nech sa páči, máte slovo.
Kiššová, Jana, poslankyňa NR SR (2019-04-02):
Ďakujem veľmi pekne za slovo, pán predsedajúci. Prosím, dajte hlasovať o tom, že Národná rada sa uzniesla v súlade s 
§ 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-12-16):
(Hlasovanie.) 111 prítomných, 102 za návrh, 1 proti, 7 sa zdržalo, 1 nehlasoval. Pána Malatinského sme zvolili. Ďalší návrh.
P. Paška, predseda NR SR: (2008-06-18):
(Hlasovanie.) 129 prítomných, 113 za, 13 proti, 3 sa zdržali. Tento návrh sme prijali.
A. Belousovová, podpredsedníčka NR SR: (2008-02-05):
A slovo má pani poslankyňa Tóthová. Nech sa páči.
Zmajkovičová, Renáta, podpredsedníčka NR SR (2012-07-27):
Otváram rozpravu. Do rozpravy som dostala tri písomné prihlášky, za poslanecký klub SDKÚ – DS Miroslav Beblavý, za poslanecký klub SaS Martin Chren a ďalším písomne prihláseným je pán poslanec Přidal. Teraz poprosím pána poslanca Miroslava Beblavého.
Žiga, Peter, podpredseda NR SR (2023-12-14):
Pán poslanec Szalay.
Paška, Pavol, predseda NR SR (2013-02-13):
Ďakujem pekne, pán podpredseda vlády. Pán spravodajca, chcete? Nie. Prerušujem rokovanie o tomto bode programu. Vyhlasujem obedňajšiu prestávku a o 14.00 hod. budeme pokračovať v rokovaní programu 14. schôdze. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
Paška, Jaroslav, poslanec NR SR (2018-10-18):
Ďakujem. Zostanem vo vecnej rovine. Ja rozumiem, ja rozumiem tomu, že možno niektoré konštatovania sú vám nie celkom akože zrejmé a známe, ale dá sa z kontextu vydedukovať, o čo sa jedná. Rizikový fond, samozrejme, bude orientovaný na poistenie proti mimoriadnym udalostiam, ako sú suchá, povodne a podobne a krytie, povedal by som, opatrení štátu na pomoc pôdohospodárom a dôsledkov za takýchto udalostí. Takže dá sa z toho vygenerovať, o čo sa pani ministerke jednalo. Rovnako opatrenia na zmenu klímy sú tiež, povedal by som, už dosť známe, predovšetkým musíme riešiť zavlažovanie. Ako iste viete, s tými zrážkami bude problém, preto treba riešiť aj problematiku podpory opatrení na zmenu druhov jednotlivých typov produkcie pôdohospodárskej, pretože ak sa nám bude posúvať vegetačné pásmo, tak, samozrejme, na to budú musieť reagovať aj pôdohospodári svojou výrobou. Takže; a tieto všetky finančné prostriedky alebo náklady by musel znášať štát, keby nemal nejaké dodatočné príjmy. Takže ak sa štát dnes a Slovenská národná strana zaoberá tým, že bude treba zafinancovať do najbližších období aj reakciu na zmenu klímy alebo na suchá a mimoriadne udalosti, tak sa zaoberá zodpovednosťou za túto krajinu. Toľko stručná odpoveď na tie vaše neznáme v tomto zákone.
Kollár, Boris, predseda NR SR (2022-04-27):
Ďakujem. Prosím, prezentujme sa a hlasujeme. (Hlasovanie.) Prítomných 144 poslancov, za 1, proti 98, zdržalo sa 45. Uvedený návrh sme neschválili.
Pleštinská, Zita, poslankyňa NR SR (2020-11-03):
Ďakujem, pán predsedajúci. Mala som problém s povýšením hlavného kontrolóra na úroveň priamo volených zástupcov, preto vítam pozmeňovací návrh pani Martiny Brisudovej, spravodajkyne gestorského výboru, ktorým je výbor pre verejnú správu a regionálny rozvoj, ktorým sa v článku 1 a 2 vypúšťa bod 1, ako je zakomponované v spoločnej správe. Rozsah právomocí si každá obec alebo vyšší územný celok v zmysle platnej legislatívy môže upraviť uznesením. V prípade potreby podania stanoviska hlavného kontrolóra ku konkrétnej veci má zastupiteľstvo o to možnosť požiadať. V prípade, že by sme tento pozmeňovací návrh nepodali a neprijali, nepriamo ponechali, hrozilo by riziko prieťahov v zasadaní obecného zastupiteľstva a celkový zmysel inštitútu hlavného kontrolóra by sa mohol narušiť. Ono je to vždycky tak, keď je súhra medzi starostom a medzi zastupiteľstvom, tak nie je žiaden problém. Tam, kde je problém, tak si to musí zastupiteľstvo vyriešiť samo, pretože sa hovorí, že samospráva sa riadi sama. Ďakujem pekne.
Žiak, Miroslav, poslanec NR SR (2020-12-17):
Ďakujem pekne. Ja chcem trošku tak odľahčiť tú situáciu, blížia sa nám Vianoce, chcel by som popriať všetkým kolegom, aj opozičným, aj koaličným, šťastné a veselé, aby ich prežili v kruhu rodiny a blízkych. A pri tejto príležitosti som si aj pripravil ja taký malý darček pre môjho, môjho poslaneckého kolegu Miňa Mazureka, je to knižka od, „Denník Anny Frankovej“, teda aby mohli si prečítať aj niečo o tom holokauste, aby sa nečítal len „Mein Kampf“, tak takéto niečo, pán poslanec Mazurek, odo mňa s venovaním, môžte to doporučiť pánovi... (Prerušenie vystúpenia predsedajúcim.)
Čekovský, Kristián, poslanec NR SR (2020-07-23):
Pán bývalý minister Kamenický, chcel som sa bod po bode vyjadriť, ale myslím si, že za zmienku stoja iba tri veci. Ekonomický diletantizmus, ktorý tak radi s kolegami spomínate, rád by som vás teda nebral na ľahkú váhu, ale ako možno vnímať predstaviteľov strany, ktorá Slovensku dala génia, akým bol Ján Počiatek? Kamarát mnohých z vás. Ja ho dnes zacitujem už druhý raz. V rozhovore s Dobroslavom Trnkom totiž povedal: „Problém náš bol v tom, že my sme boli nezorientovaní. Čo si myslíš, že ja som vedel, jak tie verejné financie fungujú? K-k-t baraní som vedel.“ Povedal bývalý minister dopravy a financií za stranu SMER a ja verím, že podobných videí vašich kolegov sa už nedočkáme. K tým facebookom, ja viem, že s kolegom Blahom asi žijete na facebooku, ale ak hľadáte informácie o summite v Bruseli, tak treba sledovať poriadne médiá, pre ktoré sa premiér pravidelne počas rokovaní vyjadroval. Avšak ľudí zaujíma niečo úplne iné. Pýtali ste sa, ako môžeme tolerovať, že premiér nemá skolaudovaný dom a minister vnútra už sa mal asi postaviť, zasiahnuť a odvliecť ho niekam preč. Ja to určite nechcem zľahčovať, ale nemôžem zľahčovať ani to, že na Slovensku žijú tisícky ľudí, ktorí čakajú na kolaudácie a stavebné povolenia mesiace, niekedy roky. Štát, ktorý ste nechali, je prerastený nielen korupciou, ale aj byrokraciou. Jeden príklad za všetky. Jeden môj známy si chce postaviť dom, už pol roka ale ešte ani lopatu poriadne nezapichol. Toto je zoznam povolení, ktoré si už doteraz musel vybaviť, a môžete hádať, koľko z toho sa dá urobiť elektronicky: žiadosť o stavebné povolenie, vyjadrenie k projektovej dokumentácii od vodární, od Hydromeliorácie, plynárov, Telekomu, Východoslo-venskej distribučnej, vyjadrenie k malému zdroju znečistenia, záväzné stanovisko k projektovej dokumentácii, vyjadrenie cestného správneho orgánu, stanovisko k vjazdu na miestnu komunikáciu, vyjadrenie okresného dopravného inšpektorátu k prístupovej ceste, potom ešte ďalšie povolenia k premosteniu a ešte aj k studni. (Potlesk.)
Klus, Martin, podpredseda NR SR (2019-10-23):
Ďakujem. Pán poslanec Marian Kotleba.
Žiga, Peter, podpredseda NR SR (2023-11-24):
Pán minister, na vaše vystúpenie 26 faktických poznámok. Ako prvý pán poslanec Kalivoda.
Z. Horváth, poslanec: (2004-07-06):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dopade na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Znenie návrhu zákona svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení a medzi priority odporúčané v Bielej knihe. Problematika návrhu zákona nie je prioritou podľa Partnerstva pre vstup. Problematika návrhu právneho predpisu nie je upravená v práve Európskych spoločenstiev a v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom,  že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. júna 2004 č. 778 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory, a to ústavnoprávny výbor, výbor pre pôdohospodárstvo a výbor pre hospodárstvo, privatizáciu a podnikanie. Za gestorský výbor navrhujem výbor pre pôdohospodárstvo. Odporúčam, aby určené výbory predmetný vládny návrh zákona prerokovali do 27. augusta a gestorský výbor do 3. septembra. Pán predsedajúci, skončil som, otvorte, prosím, rozpravu.
Petráš, Vladislav, poslanec NR SR (2015-05-21):
Kollárov pôjde teraz.
A. Záborská, poslankyňa: (2003-11-07):
Ďakujem. (Potlesk.)
Laurenčík, Milan, podpredseda NR SR (2021-09-17):
Ďalšiu faktickú poznámku má pripravenú pán poslanec Ľudovít Goga, nech sa páči.
Paška, Pavol, predseda NR SR (2014-10-30):
(Hlasovanie.) 134 prítomných, 55 za, 77 proti, 2 sa zdržali. Návrh sme neschválili.
Blaha, Ľuboš, podpredseda NR SR (2023-12-19):
Pán poslanec Tomáš Hellebrandt.
Laurenčík, Milan, podpredseda NR SR (2022-02-11):
Ďakujem, pán poslanec, za uvedenie správy. Vzhľadom na to, že sme zlúčili rozpravu s ďalšími bodmi programu, prosím, aby ste ako navrhovateľ zaujali miesto, ktoré je obvykle určené pre spravodajcov, a súčasne vás prosím, aby ste plnili aj úlohu spravodajcu k tomuto bodu programu. Teraz bude nasledovať Správa Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2021 . Správa je pod tlačou 845. Prosím poverenú členku tohto výboru pani poslankyňu Zuzanu Šebovú, aby nám správu uviedla. Pani poslankyňa, nech sa páči, máte slovo.
Mizík, Stanislav, poslanec NR SR (2023-02-01):
Ďakujem za slovo. Pani poslankyňa, len stručne. Vy máte svoj názor a ja mám svoj názor, že treba opustiť zločineckú organizáciu NATO. A čoraz, čím ďalej, tým viacej sa veľa ľudí presviedča o tejto pravde, ktorú hovorím nielen ja, ale aj ďalší poslanci a občania tejto republiky. Ďakujem.
T. Cabaj, podpredseda NR SR: (2010-03-03):
Dávam slovo spoločnému spravodajcovi z výboru pre zdravotníctvo pánu poslancovi Jánovi Zvonárovi, aby informoval Národnú radu o rokovaní výborov k tomuto vládnemu návrhu zákona a zároveň aby odôvodnil návrh a stanovisko gestorského výboru. Nech sa páči, pán poslanec, máte slovo.
Sulík, Richard, predseda NR SR (2011-02-09):
Pán poslanec Faič.
Hrušovský, Pavol, podpredseda NR SR (2010-12-08):
Hlasujeme, páni poslanci, o návrhu, návrhu rozpočtu verejnej... (Ruch v sále.) Panie poslankyne, ospravedlňujem sa, toto hlasovanie vyhlasujem za neplatné. Páni poslanci, teraz hlasujeme o návrhu. (Hlasovanie.) 147 prítomných, 78 za návrh, 67 proti, 2 sa zdržali. Národná rada Slovenskej republiky schválila uznesenie, ktorým berie na vedomie rozpočet verejnej správy na roky 2011 až 2013. Panie poslankyne, páni poslanci, na základe odporúčania predsedu Národnej rady, prerušujem teraz rokovanie 9. schôdze. Hlasovať o jednotlivých prerokovaných bodoch, tých, ktoré sme prerokovali dopoludnia, ale aj popoludní, budeme o 17.00 hodine. Prerušujem rokovanie. Ešte predtým dávam slovo pánovi poslancovi Novotnému a Viskupičovi. Pán poslanec Novotný.
Viskupič, Marián, poslanec NR SR (2021-06-29):
Ďakujem pekne za slovo. Vážený pán predsedajúci, vážený pán minister, kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania Programu stability Slovenskej republiky na roky 2021 až 2024. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedenej problematiky. Predseda Národnej rady svojím rozhodnutím č. 611 zo dňa 7. júna 2021 pridelil program stability na prerokovanie výboru pre financie a rozpočet a tiež výboru pre európske záležitosti. Za gestorský výbor určil Výbor Národnej rady Slovenskej republiky pre financie a rozpočet. Uvedené výbory prerokovali predmetný návrh v stanovenom termíne. Gestorský výbor nedostal do začatia rokovania k programu stability iné stanoviská poslancov Národnej rady. K predmetnému programu zaujali výbory toto stanovisko: Odporúčanie pre Národnú radu zobrať program na vedomie, výbor pre financie a rozpočet uznesením č. 196 zo dňa 10. júna 2021 a tiež výbor pre európske záležitosti svojím uznesením č. 73 zo dňa 14. júna 2021. Gestorský výbor na základe stanovísk výborov vyjadrených pod bodom III tejto spoločnej správy odporúča Národnej rade Slovenskej republiky program stability zobrať na vedomie. Spoločná správa výborov k programu stability bola schválená uznesením gestorského výboru č. 207 zo dňa 15. júna 2021. Zároveň ma výbor určil za spravodajcu výboru a poveril ma predniesť spoločnú správu výboru na schôdzi Národnej rady. A po druhé, navrhnúť Národnej rade postup pri hlasovaní podľa príslušných ustanovení zákona o rokovacom poriadku Národnej rady Slovenskej republiky. Návrh na uznesenie je prílohou tejto správy. Ďakujem, pán predsedajúci, skončil som, prosím, otvorte rozpravu. Ďakujem pekne.
Kuriak, Milan, poslanec NR SR (2023-06-28):
Z informácie výboru vyplývajú dva pozmeňu... (Ruch v sále. Reakcia podpredsedu Pčolinského: „Koniec. Koniec. Milan, koniec. “)
Laššáková, Jana, podpredsedníčka NR SR (2013-03-21):
Pán poslanec, prosím vás, naozaj ukľudnite sa. A rozprávajte k správe, dobre.
Laššáková, Jana, podpredsedníčka NR SR (2015-05-12):
Pán poslanec Simon, nech sa páči.
Danko, Andrej, predseda NR SR (2019-06-21):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Vavrekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Paška, predseda NR SR: (2007-07-03):
(Hlasovanie.) 136 prítomných, 20 za, 92 proti, 22 sa zdržalo, 2 nehlasovali. Bod 46 sme neschválili. Ďalej.
Danko, Andrej, predseda NR SR (2020-02-25):
S reakciou na faktické poslanec Vašečka.
Mezenská, Helena, poslankyňa NR SR (2014-02-04):
No, opakovane sa do parlamentu dostávajú zákony, ktoré vlastne, ktorých spoločným menovateľom je deklarovaná snaha zamedziť nárastu úžery a snaha odbremeniť ľudí od toho typu úžery, v ktorej prichádzajú ľudia jednak o strechy nad hlavami alebo sa dostávajú do dlhovej špirály. A tých zákonov tu bolo naozaj nesystematicky predložených niekoľko. Len keď ich sporadicky vymenujem: zákon o spotrebiteľských úveroch, zákon o ochrane spotrebiteľa, dotýkal sa toho aj Exekučný poriadok, ktorý ste rozčlenili, a čo som pranierovala, na statusovú, procesnú novelu, potom nasleduje, ako teraz predkladaný Občiansky zákonník, na to nadväzuje Trestný zákon. Sumár zákonov, ktoré sú ale nesúrodé a u ktorých opäť spoločným menovateľom je to riziko a tá hrozba, že ja uverím týmto zákonom a tejto úprimnej snahe deklarovanej vlastne aj v tom, čo ste odprezentovali, vtedy, keď budem vidieť, že ľudia, ktorí sú zaťažení exekúciami a ktorých počet narástol na 140, o 140 percent, budú vybavení. Medzi exekúciami, ktorým sú, medzi ľuďmi, ktorým sú vlastne z dôchodkov prostredníctvom Sociálnej poisťovne sťahované poplatky v prospech úžerníckych firiem a v prospech exekútorov, je stále veľké množstvo ľudí, ktorí majú pochybnosti o vyrubených splátkach. A ja sa pýtam na to, kedy predložíte zákon a kedy ma usvedčíte, alebo teda potvrdíte tú vašu snahu cez to, že cez aké vykonateľné zložky budete vlastne toto všetko vymáhať? Združeniam ste znížili objem finančných prostriedkov z 80 000 na 20 000 eur. Akým spôsobom ma chcete presvedčiť o tom, že to s vykonateľnosťou predkladaných zákonov, ktoré som vymenovala, myslíte vážne? Kto tým ľuďom má pomôcť? Kto tým ľuďom má pomôcť... (Prerušenie vystúpenia časomerom.)
Pellegrini, Peter, predseda NR SR (2015-09-17):
Ďakujem pekne. S faktickými poznámkami sa hlásia pani poslankyňa Vaľová aj pani podpredsedníčka Jurinová. Nech sa páči.
P. Hrušovský, poslanec: (2010-05-25):
Panie poslankyne, páni poslanci, táto schôdza nie je zvolaná v súlade s rokovacím poriadkom. Včera sme dostali pozvánku na rokovanie dnešnej schôdze aj s bodmi programu, ktoré navrhla skupina poslancov prerokovať, hoci vláda Slovenskej republiky rokuje o návrhoch zákonov až dnes. Teda nedá sa navrhnúť na rokovanie schôdze niečo, čo ešte neexistuje. Preto, pán predseda, namietam spôsob, akým bola táto schôdza zvolaná. Rešpektujem vaše právo podľa Ústavy Slovenskej republiky zvolať schôdzu kedykoľvek, nemôžem však súhlasiť s tým, aby ste ako naj.... (Prerušenie vystúpenia časomerom. Potlesk. Reakcia podpredsedníčky NR SR Belousovovej.)
Jurinová, Erika, podpredsedníčka NR SR (2014-07-04):
Na vaše vystúpenie chcú reagovať piati páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Kaník.
Bugár, Béla, podpredseda NR SR (2019-10-22):
Prezentujme sa a hlasujme o procedurálnom návrhu vrátiť návrh zákona na dopracovanie. (Hlasovanie.) Prítomných 135, za 51, proti 58, zdržalo sa 24 poslancov, 2 nehlasovali. Návrh nebol schválený. Pán poslanec, to isté aj vo vašom prípade, momentálne ste skončili a odovzdajte slovo. (Reakcie z pléna.) Áno, aj po tridsiatich rokoch sa dá pomýliť, ako hovoril ježko, keď zliezol z drátenej kefy. Mýliť sa je ľudské. Takže prepáčte ešte raz. Procedurálny návrh nebol schválený. Ospravedlňujem sa a dnes už ďalšiu chybu robiť nebudem. Nech sa páči.
Paška, Pavol, predseda NR SR (2014-01-29):
Pán poslanec Senko.
Danko, Andrej, podpredseda NR SR (2024-06-19):
Pán poslanec Hargaš.
Mezenská, Helena, poslankyňa NR SR (2012-10-30):
Vážená pani predsedajúca, vážená pani poslankyňa, vážení páni poslanci, ja som sa pôvodne k tejto téme nechcela vyjadrovať, ale vzhľadom na to, že sa tuná rozvírila okolo registrovaných partnerstiev takáto rozsiahla diskusia, dovolím si aj ja sa do nej zapojiť. Hneď na začiatku chcem povedať, že ten môj postoj a vyslovený názor nebude ani tak politický a skôr ako politický, bude poetický. Nebudem hovoriť o registrácii, ale o láske, pretože pre mňa registrácia alebo oficiálne daný sľub v inštitucionálnom svete má význam len vtedy, keď je výrazom skutočnej a pravej lásky. Pre mňa registrácie hodná je iba skutočná a pravá láska. Láska má naozaj veľa podôb, ale skutočná láska nemá žiadne limity, ani časové, ani priestorové. Nemá žiadne obmedzenia. Je duchovná, má duchovnú podstatu, netrvá na pečiatke, nemá začiatok, nemá ani koniec, je večná, tak ako stvorenie, tak ako zákony stvorenia a odvekej prirodzenosti. Zrelá je tá spoločnosť, ktorá si tieto zákony ctí a podľa nich sa vyvíja, nimi sa aj riadi. Nie z povinnosti alebo z dogmy, ale z túžby po pravde a po skutočnom živote. Skutočná láska nechce nič nasilu, nič nežiada, pôsobí v tichu, v harmónii a pokoji, nevyvíja nátlak, nevyvoláva napätie, strach, ba ani výsmech, neplodí žiadne dogmy a skamenené prístupy, neodmieta ani neodsudzuje, nespútava, nebojuje, nekalkuluje, naopak, oslobodzuje. Prijíma a chápe odlišnosti, miluje, je veľkorysá, má nekonečné a nevyčerpateľné zásoby. Rozdáva plným priehrštím, prináša radosť a šťastie, nezraňuje, nebolí. Iba muž a žena splodia detí a to je aj návod návratu k prirodzenosti pestovania šľachetného a vznešeného citu medzi mužom a ženou. Ak nekráčame pravou cestou, hľadajme z bludiska cestu von. Vráťme sa k svojej podstate, poznajme, kým skutočne sme, vráťme sa sami k sebe. Staňme sa pravými ženami, pretože tam, kde sú pravé ženy, spravidla bývajú aj praví muži. Ak tieto prirodzené vzory zlyhali, treba zjednať nápravu a začnime každý od seba. Tam, kde upadá ženstvo, upadá i muž, upadá krajina a s ňou i celé spoločenstvo. Pre mňa je prebiehajúca rozprava, obsiahla rozprava, dobrým signálom a dobrým znamením, ktorý naznačuje, že vo svete všetkých technických vymožeností a svetských dokonalostí všetci niečo hľadáme. Hovoríme o túžbach človeka, hovoríme o láske. Odhaľujeme tak svoju večnú a prirodzenú túžbu po tom, čo nám najviac chýba, po tom, čo človeka vždy robilo človekom. Je to túžba po úprimnom a čistom cite. Veľmi si prajem, aby cesta za jeho hľadaním a poznaním prebiehala v tolerancii, v mieri a v pokoji. Ďakujem vám pekne. (Potlesk.)
Pellegrini, Peter, predseda NR SR (2015-02-12):
Hlasujeme o bodoch spoločnej správy, ktoré vyňal pán poslanec Blanár na samostatné hlasovanie. (Hlasovanie.) Prítomných 129 poslancov, za bolo 77, zdržalo sa 52. Tieto body sme neschválili.
Jurinová, Erika, podpredsedníčka NR SR (2015-05-14):
Pán poslanec, na vaše vystúpenie je jedna faktická poznámka, uzatváram možnosť prihlásiť sa a dávam slovo pánovi poslancovi Mikloškovi.
V. Novotný, poslanec: (2005-06-30):
Pýtam sa pána poslanca, nevidím ho. Už sa hlási.
Suja, Miroslav, poslanec NR SR (2020-11-26):
Ďakujem za slovo, pán predsedajúci. Súhlasím s vami, pán poslanec Tomáš. Pán minister, ja neviem, kto vám toto poradil, však toto je ďalší klinec do vašej rakvy. Ak tu niektorý z kolegov hovorí, že vy neklamete tak, ako klame Matovič, klamete aj vy. Vy ste pred voľbami doslovne, sú na to tisícky videí, kde ste hovorili, že nebudete rušiť sociálne veci, a rušíte to. Tak ja neviem, čo tuto sa vás zastávajú koaliční poslanci, keď tu je jasné klamstvo. Vy máte stratu pamäti, alebo ja neviem, kolegovia. Normálne povedzte, oklamali sme ľudí a hotovo, deťom zobereme, tým 47 tisícom deťom zobereme obedy a hotovo. Vy ste takí istí ako Matovič a Kollár. Takí istí klamári, lebo ich kryjete. Vy ste za to zodpovední, nie oni, lebo vy za to dvíhate ruky. Robiť si politiku na deťoch, veď to je smutné! Ale obrať 47-tisíc detí o... detí o jedlo je chrapúnstvo, chrapúnstvo! Však tu ide o tých najslabších! Každý z poslancov, ktorý zahlasuje za tento zákon, si nezaslúži tu sedieť, nezaslúži. Mal by sa nad tým zamyslieť. Však dôjde k zhoršeniu zdravotného stavu a vývinu detí. Veď výživa, to je základ! Ako máme mať tých zdravých a normálnych ľudí, keď toto im spravíme, keď sú na to odkázaní?! Investície do kuchýň, keď to berete ekonomiky, sa zničia. A prepúšťanie, ďalšia vec, záťaž na rozpočet štátu. Vy vôbec nereagujete na tieto veci? Teraz utekáte, to som myslel aj vás, keď ste ma už oslovil, že Suja. Šudík. Či čo si ty? Ani neviem. (Ruch a smiech v sále, prerušenie vystúpenia predsedajúcim.)
Mičovský, Ján, poslanec NR SR (2014-12-09):
Ďakujem za slovo, vážený pán predseda. Nevravím, že pán poslanec Beblavý vo svojom vystúpení mal absolútne vo všetkom dokonalú pravdu. Vravím, že človek, ktorý sa ho snažil počúvať možno aj spôsobom nie straníckym, ale nestranným, nemohol na jeho prejave, na jeho logickej argumentácii, na jeho historickom rešerši nájsť žiadnu zásadnú chybu a preto považujem za povinnosť úplne kolegiálne a nestranne mu za jeho vystúpenie poďakovať a teda mu týmto ďakujem.
Paška, Pavol, predseda NR SR (2013-05-28):
Dámy a páni, poprosím, aby ste zaujali svoje miesta. Vyhlasujem rozpravu za skončenú. Pristúpime k hlasovaniu. Najprv budeme hlasovať o návrhu skupiny poslancov, ktorí navrhujú, aby sa voľba predsedu NKÚ, je to tlač 528, vykonala tajným hlasovaním. Poprosím vás, skontrolujte si svoju prezentáciu a budeme hlasovať. Hlasujeme o návrhu skupiny poslancov, aby sa voľba vykonala tajným hlasovaním. (Hlasovanie.) 138 prítomných, 78 bolo za, 58 bolo proti, 2 nehlasovali. Konštatujem, že Národná rada schválila návrh skupiny poslancov o vykonaní tajnej voľby na kandidáta na predsedu Najvyššieho kontrolného úradu. Pristúpime... Pán podpredseda Figeľ, nech sa páči.
Hraško, Igor, poslanec NR SR (2014-07-04):
Ďakujem, pani predsedajúca, neurobil som to naschvál, ale vy sa vždy zvyknete opýtať, či chce niekto reagovať. Pri mne to zásadne nerobíte a robíte to naschvál, takže ďakujem za možnosť vystúpiť s reakciou. Ďakujem kolegom Feckovi aj Osuskému. A ku kolegovi Martvoňovi by som povedal, že ja som hovoril o všetkých voľbách, nielen o voľbách do Súdnej rady. To znamená, že všetky tieto sú tendenčné. Ja viem, že vy nevolíte sudcov Súdnej rady, vy si tam len dohadzujete svojich ľudí, resp. máte dohodnuté, kto tam pôjde. Prečo sa voľby zverejnili, aby sa teda hlasovalo verejne? Nuž možno preto, že niekto to chcel stransparentniť, celý tento proces, a naozaj tomu vniesť transparentnosť a prehľadnosť, ale toto vám nevyhovuje, preto to chcete vrátiť, vy to chcete vrátiť späť. A ešte raz zopakujem, ja pochybujem o vašich poctivých úmysloch v tejto oblasti, a nielen v tejto, pretože už máme skúsenosti, že vy naozaj veľa vecí nemyslíte poctivo a čestne. Všetko myslíte len tendenčne a prospechársky a toto je váš problém. Takže darmo sa vy tuná budete oháňať nejakými argumentami, že toto pre, toto proti, toto za, toto nie, proste je to všetko nastavené vami tendenčne, prospechársky.
Mihál, Jozef, podpredseda vlády a minister práce, sociálnych vecí a rodiny SR (2011-11-29):
Ďakujem pekne, pán podpredseda. Vážený pán podpredseda, vážený pán predseda, vážené panie poslankyne, páni poslanci, vážení prítomní, vláda prerokovala návrh na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Zb. z. o platových pomeroch niektorých ústavných činiteľov Slovenskej republiky v znení neskorších predpisov. Vláda Slovenskej týmto predkladá na rokovanie Národnej rady Slovenskej republiky návrh na skrátené legislatívne konanie o návrhu skupiny poslancov a odporúča vám, aby ste toto skrátené legislatívne konanie akceptovali. Ďakujem.
Paška, Pavol, predseda NR SR (2013-05-28):
Ďakujem pekne. Vzhľadom na to, že pán Dr. Žilinka bol jediným navrhnutým kandidátom na voľbu, keďže návrh spĺňa všetky podmienky zákona a navrhovatelia stiahli kandidatúru, nemáme o čom hlasovať a končím rokovanie o tomto bode programu. Vyhlasujem krátku prestávku a o 18.00 hod. budeme pokračovať v rokovaní. Ešte chcem poprosiť členov grémia, aby sme sa zajtra stretli o 12.00 hod. v miestnosti vzadu. Témou nášho stretnutia bude niekoľko operatívnych vecí. Okrem priebehu schôdze a ďalšieho priebehu schôdze je to aj návrh alebo precizovanie spoločného návrhu zákona o konflikte záujmov a takisto niekoľko operatívnych vecí. Takže poprosím členov grémia zajtra o 12.00 hod. Ďakujem. (Prestávka.) (Po prestávke.)
Grendel, Gábor, podpredseda NR SR (2023-02-02):
Ďakujeme pekne. Evidujem. Dávam slovo spravodajcovi z ústavnoprávneho výboru pánovi poslancovi Alojzovi Baránikovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru.
Matovič, Igor, podpredseda vlády a minister financií SR (2022-12-06):
Už mi beží čas. Chcel som zareagovať teda na kolegov bývalých z koalície pani Cigánikovú, Viskupiča a myslím si, že ešte tuším kolegu Dostála. Janka Cigániková hovorí, že stabilizačný príspevok pre 60-tisíc zdravotníkov a zamestnancov v domovoch sociálnych služieb alebo zariadeniach sociálnych služieb nič nerieši. No áno, pre niekoho 5-tisíc, 4-tisíc, 3-tisíc eur je nič, pre tých ľudí je to veľký peniaz. Takže dokopy je to 260-tisíc, či pardon, miliónov eur. A vieš, čo je najväčší rozdiel? Že to je z tohto roka. To, čo navrhujete vy, je krájanie z budúceho roku, prepáč, je to krájanie z budúceho roku, kedy nechcete schváliť rozpočet. Hovoríte, že ten rozpočet má vysoký deficit, a svojím návrhom ho zvyšujete ešte o 110 mil. eur. To je ten obrovský rozdiel. My na tento rok rozpočet máme, šetríme, zodpovedne hospodárime, preto v tomto roku sme z toho ušetreného mohli dať 260 mil. 60-tisíc zdravotníkom a zamestnancom v zariadeniach sociálnych služieb. Na budúci rok vy rozpočet nepodporíte, zrejme budeme mať rozpočtové provizórium, preto tých 30 približne miliónov, 25 miliónov pre reštaurácie na tri mesiace je maximum, čo vieme za tejto situácie dať. Jednoducho nemôžte na jednej strane hovoriť a kritizovať vysoký deficit a na druhej druhou rukou dávať návrh, ktorým ho zvyšujete o 100 mil. eur, to sa nedá. Nemôžete kritizovať rozpočtovú nezodpovednosť a na druhej strane byť rozpočtovo nezodpovední. Nič iné za tým, prosím vás, kolegovia z SaS, nehľadajte.
Makúch, Jozef, guvernér Národnej banky Slovenska (2015-05-27):
Dobrý deň. Vážené panie poslankyne, vážení páni poslanci, dovoľte mi, aby som predniesol správu o výsledku hospodárenia Národnej banky Slovenska. Trošku sa vydýcham, lebo mali nejaký problém s rampou v banke, tak sme sa nevedeli dostať von. (Prerušenie vystúpenia predsedajúcou.)
Dostál, Ondrej, poslanec NR SR (2010-12-09):
Odhlasovali sme všetky pozmeňujúce a doplňujúce návrhy. Dajte, prosím, hlasovať o tom, že zákon prerokujeme v treťom čítaní ihneď.
P. Hrušovský, predseda NR SR: (2003-05-20):
(Hlasovanie.) 131 prítomných, 74 za návrh, 46 proti, 11 sa zdržalo. Konštatujem, že návrh uznesenia sme schválili. Ďakujem pani poslankyni Černej. Pristúpime k rokovaniu o ďalšom návrhu vlády na skrátené legislatívne konanie, o návrhu vlády na skrátené legislatívne konanie o vládnom návrhu zákona o zvýšení dôchodkov v roku 2003 a o zmene a doplnení niektorých zákonov v oblasti sociálneho zabezpečenia , ktorý prerokúvame ako tlač 239. Prosím teraz, aby znovu z poverenia vlády Slovenskej republiky návrh uviedol a odôvodnil pán minister Kaník. Nech sa páči, pán minister.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 137, proti 2 (pozn. red.: „zdržalo sa 6 poslancov“). Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní (tlač 185), bod 9 schváleného programu. Prosím spravodajkyňu z výboru pre financie a rozpočet poslankyňu Irén Sárközy, aby uviedla hlasovanie. Prosím, prezentujme sa a hlasujme. Teda poprosím vás o uvedenie návrhu. (Hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov , tlač 185.)
Šipoš, Michal, poslanec NR SR (2023-11-21):
Ďakujem pekne, pán predsedajúci. Ja chcem zareagovať na teba, Igor, lebo podľa toho, ako sa správajú vládni politici, ako sa správa pán minister a ďalší vládni politici, dnes sme to mohli vidieť ráno na tlačovke, oni si to uvedomujú. Oni si uvedomujú, že klamali tých ľudí pred, pred voľbami. A ja spomeniem ďalšie lži, ktoré hovoria, ešte stále ich hovoria, a to je o tom, ako verejné financie a štátny rozpočet sú v dezolátnom stave, sú v rozvrate. Dneska som zachytil od Kamenického, že je tam katastrofálna spúšť, prázdna kasa. Toto stále opakovali Fico, Pellegrini. No fakt je ten, že peniaze v rozpočte sú. Tak ako našli z večera do rána v Sociálnej poisťovni 50 miliónov eur, počujete dobre, len tak 50 miliónov eur našli a potom odprezentovali, že majú 200 miliónov pre dôchodcov a vychádza to na 150 eur ten vianočný dôchodok. Tak zrazu po našom tlaku, keď sme ich vystavovali ich sľubom, nevedeli na to povedať nič, zrazu našli z večera do rána ďalších 200 miliónov eur len tak. A to financie verejné sú v rozvrate, je tam spúšť, čistá katastrofa. Takže poďme si povedať pravdu, peniaze v rozpočte sú, a my vás žiadame, milí vládni politici, vezmite aj zvyšných 200 miliónov eur a dodržte svoje sľuby. Sľubovali ste 640 eur dôchodcom, trinásty dôchodok už tieto Vianoce. Nič netreba urobiť, peniaze sú, len treba dodržať svoje vlastné sľuby a budete mať od nás pokoj. Ďakujem pekne.
V. Palko, minister vnútra SR: (2002-11-14):
Ak sa má týmito organizačnými zmenami dosiahnuť sledovaný cieľ, t. j. dosiahnuť posilnenie priameho výkonu služby znížením administratívy Ministerstva vnútra SR a Prezídia Policajného zboru SR, tak, pani poslankyňa, je jasné, že týmto zmenám musí predchádzať podrobná analýza súčasnej organizačnej štruktúry rezortu. Za týmto účelom som mojím rozkazom minulý týždeň zriadil komisiu pod vedením prezidenta Policajného zboru, pričom jej prvý komplexný návrh organizačných zmien očakávam niekedy v januári budúceho roku. O konkrétnych počtoch policajtov, o ktorých sa posilní priamy výkon služby, preto vás budem môcť informovať podrobne až po vypracovaní tohto materiálu. Samozrejme, ale rád vás informujem už teraz, že ministerstvo vnútra k posilňovaniu útvarov priameho výkonu služby už čiastočne pristúpilo. Tento proces sa realizuje postupným scivilňovaním vybraných miest policajtov na Prezídiu Policajného zboru. K 1. novembru 2002, teda už po mojom nastúpení do funkcie ministra bolo scivilnených 43 miest policajtov a uvoľnenými miestami policajtov bol posilnený priamy výkon služby, konkrétne ochrana štátnej hranice s Ukrajinou. Ako iste viete, problematika nelegálnej migrácie je vážna problematika, jej význam bude narastať aj v súvislosti so vstupom Slovenska do Európskej únie a v súvislosti s potrebou silnejšej ochrany tejto hranice, pretože bude časťou hranice Európskej únie. Čo sa týka druhej časti vašej otázky, pani poslankyňa, ktorá sa týkala boja s mafiou, dovolím si citovať zase z programového vyhlásenia vlády: „Vláda pripraví legislatívne a organizačné podmienky na ochranu sudcov, prokurátorov, pracovníkov bezpečnostných a justičných orgánov a spolupracujúcich osôb, podieľajúcich sa na boji proti organizovanému zločinu. Ďalej vláda zabezpečí potrebné organizačné a legislatívne predpoklady na zriadenie a činnosť špeciálneho útvaru, zloženého z vyšetrovateľov a kriminalistov. Tento útvar bude úzko spolupracovať s novozriadeným úradom špeciálneho prokurátora a so špeciálnym súdom v boji proti organizovanému zločinu. Ďalej vláda vytvorí legislatívne predpoklady na zavedenie trestnoprávnej zodpovednosti právnických osôb a podporí zriadenie špecializovaného útvaru na zabezpečenie konfiškácie majetku, pochádzajúceho z trestnej činnosti.“ Pani poslankyňa, tieto, ale i ďalšie opatrenia budú rozpracované nielen v rezorte vnútra, ale aj v ďalších príslušných rezortoch a dovoľujem si zdôrazniť, že ak sa má úspešne bojovať proti organizovanému zločinu, tak je nevyhnutné, aby tento boj neostal iba záležitosťou rezortu vnútra, ale aby sa do neho zapojili i občania, aby sa do neho zapojili i iné štátne orgány i neštátne organizácie, ale teda najmä občania a, samozrejme, poslancov nevynímajúc. Preto, pani poslankyňa, ak disponujete nejakými konkrétnymi informáciami, ktoré sa týkajú organizovaného zločinu, tak privítam, ak tieto poskytnete mne alebo priamo orgánom činným v trestnom konaní. Pán predseda, odpovedal som na otázku.
Heger, Eduard, poslanec NR SR (2019-06-24):
Ďakujem veľmi pekne. Pán kolega Baláž, ja som neopomenul, že toto sa nebude týkať roku 2019, som si toho veľmi dobre vedomý a dal som si veľký pozor na to, aby som hovoril o roku 2020, ’21, ’22. Citoval som z programu stability, ktorý máte, tam si pozrite rok ’20, ’21, ’22 a teraz sa na to pozerám, je naplánovaný vyrovnaný rozpočet. Čiže nebavme sa o roku 2019, resp. ak sa chceme baviť, presne ako povedal kolega Pčolinský, sľubovali ste vyrovnaný rozpočet, bude na míle vzdialený. Ak bude deficit menej ako 0,5 % tak vám ešte môžme tlieskať, aj keď nebude začo, ale to bude akože úspech. Dneska tam odhadujú dieru 900 mil., prepáčte, to je akože, to je tak na míle vzdialené, takže toľko k vyrovnanému rozpočtu v roku 2019. Ale ja sa pýtam presne na tie roky, a keď vy hovoríte, že to sa budeme o tom baviť na jeseň, dobre, vyhýbavá odpoveď, beriem, nemáte momentálne ani šajnu, z čoho to zoberete, lebo to neviete povedať a nemáte to ani napočítané. V poriadku, zodpovedali ste, toto berem ako odpoveď, ktorú máte, a tým pádom vieme aj ľudia vedia, že vy v tomto momente nemáte predstavu, ako vlastne tie peniaze chcete dať, čiže sľubujete holuba na streche. Ďakujem.
Vaľová, Jana, poslankyňa NR SR (2017-02-01):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku, som bola určená Výborom Národnej rady pre sociálne veci za spravodajcu k vládnemu návrhu zákona, ktorý je uvedený pod tlačou 347. V menovanom súvise si dovolím predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 362 z 20. decembra 2016 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. marca a v gestorskom výbore do 20. marca 2017. Pán predsedajúci, ďakujem, skončila som, otvorte, prosím, všeobecnú rozpravu.
Hrnčiar, Andrej, podpredseda NR SR (2017-04-06):
Prosím, pani poslankyňa, reagujte na predrečníka.
Martvoň, Anton, poslanec NR SR (2015-10-30):
Ďakujem pekne, pán predseda. Pán poslanec Přidal, vypočul som si vaše vystúpenie a som rád, že máte kontakt so svetom aspoň cez vašu bývalú sekretárku a cez rodinu, čiže na tomto mieste chcem poprosiť pána ministra Čisláka, aby neodstupoval, lebo by potom pán poslanec Přidal stratil kontakt so svetom aspoň cez jeho bývalú sekretárku. To, že musí niekde čakať pán poslanec Přidal, je tu už 20 rokov, všade sa čaká, ešte aj na vlak, keď idete, tak čakáte. Čiže jednoducho argument, že vám volá, plače, že musel niekto niekde čakať, tak je to celé úsmevné. No ale keď ste taký odborník, pán poslanec Přidal, na konflikt záujmov, chcem sa spýtať, vám nevadilo v roku 2005, že v konflikte záujmov bola manželka pána poslanca Novotného, kde ako spoločníčka jednej firmy vyhrala konkurz na prenájom Železničnej nemocnice v Košiciach? To vám nevadilo? Vám nevadilo, že v čase, keď bol pán minister Uhliarik, tak jeho pani manželka vo firme, á, teda Euro Medius zrazu mala tržbu 1,5 mil. eur? A paradoxne, keď pripravoval legislatívu, ktorá sa týkala distribúcie liekov do zahraničia, kde umožnil vývoz liekov pán poslanec a vtedajší minister Uhliarik, tak že práve firma Euro Medius si to dala do predmetu činnosti v živnosti ešte v čase, keď než bol schválený zákon? Vám toto nevadí, že unikali informácie z ministerstva zdravotníctva pod taktovkou vášho ministra a manželka, jeho manželka v jeho firme alebo v jeho bývalej firme si takto už zabezpečovala biznis? To vám nevadí? Čiže keď chcete byť odborníkom na konflikt záujmov, tak v prvom rade buďte týmto odborníkom vo vašej vlastnej strane a dohovorte vašim bývalým ministrom a terajším poslancom, aby si toto dali do poriadku.
Danko, Andrej, podpredseda NR SR (2024-01-08):
Pán poslanec Spišiak.
Pellegrini, Peter, predseda NR SR (2014-11-27):
Prezentujme sa a hlasujme o bode päť (reakcia spravodajkyne), o bode 2, pardon, o bode 2 návrhu pána poslanca Csicsaia. (Hlasovanie.) Prítomných 138 poslancov (potlesk), za 133, zdržali sa 5. Konštatujem, že bod 2 pozmeňujúceho návrhu sme schválili.